b'\n_START_ARTICLE_\nOdisha\n_START_SECTION_\nMaantiede\n_START_PARAGRAPH_\nOdishan maasto voidaan jakaa nelj\xc3\xa4\xc3\xa4n osaan: rannikkoseutu, it\xc3\xa4iset kukkulat, it\xc3\xa4inen yl\xc3\xa4nk\xc3\xb6alue ja keskiosan jokilaaksot. Osavaltiossa on kuusi suurta jokea, joista pisimm\xc3\xa4t ovat 857 km pitk\xc3\xa4 Mahandi ja 799 km pitk\xc3\xa4 Brahmani. Vaikka osavaltiolla on liki 450 km rantaviivaa, sill\xc3\xa4 ei ole suuria satamia. Odishassa on paljon luonnontilaisia osia, ja siell\xc3\xa4 on tiikerin suojelualueita._NEWLINE_Trooppiset hirmumyrskyt p\xc3\xa4\xc3\xa4sev\xc3\xa4t Odishan rannikolle esteett\xc3\xa4 Bengalinlahdelta. Orissan sykloni 1999 aiheutti valtavia tuhoja, 14 vuotta my\xc3\xb6hemmin trooppinen sykloni Phailinilta suojauduttiin laajoilla evakuoinneilla.\n_START_SECTION_\nTalous\n_START_PARAGRAPH_\nOdishassa on paljon mineraalivaroja: hiilt\xc3\xa4, rautaa, bauksiittia ja kromia. Silti siell\xc3\xa4 on paljon k\xc3\xb6yhyytt\xc3\xa4 ja sosiaalisia ongelmia. Vuosina 1993\xe2\x80\x931994 tulotaso asukasta kohti oli Intian osavaltioista toiseksi alhaisin Biharin j\xc3\xa4lkeen.'